Вашето дете на 3 години
Какво правят децата на тази възраст?

Социално/ Емоционално развитие
· Имитира възрастните и приятелите си.
· Показва привързаност към приятелите си без подтик от страна на възрастните.
· Редува се с друго дете или възрастен при игра.
· Съпричастно е към плачещ приятел.
· Облича се и се съблича само.
· Разбира идеята за „мое”, както и за „негово”, „нейно”.
· Показва множество и различни по вид емоции.
· Отделя се лесно от мама и тате.
· Може да се разтревожи при големи промени в режима си.

Езиково/ Комуникативно развитие
· Разбира двустепенни и тристепенни инструкции.
· Може да назове повечето познати обекти.
· Разбира думи като „в”, „на”, „под”.
· Казва името си, възрастта и пола.
· Назовава по име приятел.
· Говори разбираемо за непознати през по-голямата част от времето.
· Използва думи като „аз”, „мен”, „ние”, „ти”, както и образува множествено число (коли, маси, кукли).
· Участва в диалог, като използва 2-3 изречения.

Когнитивно развитие (учене, мислене)
· Може да се занимава с играчки с бутони, лостове и части, които се махат.
· Участва в ролеви игри с кукли, животни или хора.
· Сглобява пъзел с 3-4 части.
· Разбира какво означава "две" като количество.
· Прерисува кръг с пастел или молив.
· Разгръща страниците на книга една по една.
· Строи кули с повече от 6 кубчета.
· Завива и развива капачката на буркан или отваря вратата, като натиска (завърта) дръжката.

Двигателно/ Физическо развитие
· Катери се добре.
· Тича с лекота.
· Върти педалите на детски велосипед с 3 колела.
· Качва се и слиза по стълби, като стъпва с едното краче на всяко стъпало.

Обърнете се към специалист, ако Вашето дете:
· Пада често или има проблем при изкачването/слизането на стълби.
· Има активно слюноотделяне (лигави се) и не му се разбира, когато говори.
· Не може да разбере как да играе с играчки с прост механизъм като мозайки или пъзели за вгнездяване.
· Не разбира прости инструкции.
· Не употребява изречения.
· Не прави очен контакт.
· Не играе наужким или не може да участва в ролеви игри.
· Не иска да играе с други деца или играчки.
· Губи умения, които преди е било овладяло.
Как можете да подпомогнете развитието на детето?
· Посещавайте детските площадки, където детето ще може да се среща с връстниците си и да общува с тях.
· Помогнете на детето да разреши възникналия проблем, когато нещо го разстройва.
· Говорете за емоциите на детето. Например: „Разбирам, че си ядосан/а по това, че хвърли парчето от пъзела.” Насърчавайте детето да разпознава чувствата на героите от детските книжки.
· Установете правила и поставете граници. Придържайте се към тях. Ако детето наруши правило, изпратете го в стаята му или го оставете седнало на столчето му за 30 секунди до 1 минута. Хвалете детето, когато спазва правилата.
· Давайте инструкции на детето с 2 или 3 стъпки. Например: „Отиди до стаята си и донеси обувките и палтото си.”
· Четете на детето всеки ден. Молете го да посочва картините в книжката и да повтаря думи след вас.
· Направете за детето „кутия за игра” с хартия, пастели и книжки за оцветяване. Оцветявайте и рисувайте линии и форми заедно с детето.
· Снабдете се с игри за откриване на еднаквите образи (лото, мемори). Помолете детето да открие еднаквите обекти в книжка или в къщата.
· Играйте игри с броене. Бройте частите на тялото, стълби или други предмети от ежедневието.
· Дръжте за ръка детето, докато се качва нагоре или слиза надолу по стълби. Когато се справя добре, насърчете го да използва само перилата без помощта на възрастния.
· Играйте навън с детето. Идете в парка или планината. Оставете детето да играе свободно и без структурирани дейности.

